
Parengto sprendimo projekto tikslai ir uždaviniai:
Pakeisti Šiaulių miesto savivaldybės tarybos 2023 m. rugsėjo 7 d. sprendimo Nr. T-375 „Dėl sutikimo perimti pėsčiųjų viaduką“ 1 punktą.

Lietuvos Respublikos vietos savivaldos įstatymo 15 straipsnio 2 dalies 19 punkte nustatyta, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose. 
Šiaulių miesto savivaldybės taryba (toliau – Taryba) 2023 m. rugsėjo 7 d. sprendimu Nr. T-375 „Dėl sutikimo perimti pėsčiųjų viaduką“ sutiko perimti šiuo metu AB „LTG Infra“ patikėjimo teise valdomą valstybės nekilnojamąjį turtą – pėsčiųjų viaduką (unikalus Nr. 4400-5743-7394). Tarybos sprendimo preambulėje yra nurodytas teisės akto priėmimo teisinis pagrindas, tame tarpe savivaldybės savarankiškoji funkciją, kurios atlikimui perimamas valstybės turtas, tačiau atsižvelgiant į AB „LTG Infra“ prašymą (2023-10-04 raštu Nr. SD(INFRA)-3589/2023) ir siekiant užtikrinti sklandų Vyriausybės nutarimo dėl valstybės nekilnojamojo daikto perdavimo savivaldybės nuosavybėn projekto rengimo procesą, Tarybos 
2023 m. rugsėjo 7 d. sprendimas Nr. T-375 papildytas sprendimo tekste nurodant savarankiškąją funkciją, kuriai atlikti bus naudojamas perimtas valstybės turtas.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – papildytas tarybos sprendimas sudarys sąlygas perimti valstybės nekilnojamąjį turtą savivaldybės nuosavybėn.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

